Anexa

la H.C.J Argeș nr. 308/15.12.2021

**REGULAMENT**

*privind* *Acordul administratorului drumului public local pentru realizarea în zona drumurilor publice de interes local a lucrărilor de branșamente și racorduri executate pe domeniul public la infrastructura tehnico-edilitară existentă în zonă, și pentru intervenție în regim de urgență în caz de avarie la rețelele edilitare de pe raza comunei Albestii de Arges*

**CAPITOLUL I Dispoziții generale**

Art. 1. (1) Prezentele norme stabilesc modul de organizare, autorizare și realizare a unor obiective în zona drumurilor de interes județean aflate în domeniul public al Primăriei comunei Albestii de Arges și în administrarea Consiliului Local Albestii de Arges.

(2) Prezentul Regulament este elaborat în conformitate cu dispozițiile:

- Codul Administrativ aprobat cu Ordonanță de urgenta nr. 57/3.07.2019, actualizat;

- art. 11 alin.(1), litera l) si m) din Legea nr. 50/1991 *privind autorizarea executării lucrărilor de construcții*, republicată, cu modificările și completările ulterioare, conform cărora se pot executa fără autorizație de construire lucrări de branșamente aeriene în zonele în care nu sunt interzise prin regulamentul local de urbanism, precum si lucrări de branșamente și racorduri executate pe domeniul public la infrastructura tehnico-edilitară existentă în zonă, cu acordul/autorizația administratorului drumului;

- prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

- O.U.G. nr. 195/2002 privind circulația pe drumurile publice, republicată, cu modificările și completările ulterioare;

- Regulamentul de aplicare a Ordonanței de urgență a Guvernului nr. 195/2002 *privind circulația pe drumurile publice* din 04.10.2006;

- Legea nr. 252/*2019 pentru modificarea și completarea Ordonanței de urgență a Guvernului nr. 195/2002 privind circulația pe drumurile publice*;

- art. 26 - 30 și art. 46 din O.G. nr. 43/1997 privind regimul drumurilor, republicată, cu modificările și completările ulterioare;

- H.G. nr. 540/2000 privind aprobarea încadrării în categorii funcționale a drumurilor publice și a drumurilor de utilitate privată deschise circulației publice, cu modificările și completările ulterioare;

- H.G. nr. 447/2002 privind atestarea domeniului public al Județului Arges, precum și al orașelor și comunelor din Județul Arges, cu modificările și completările ulterioare;

- Ordinului ministrului de interne nr. 1112/2000 pentru aprobarea Normelor metodologice privind condițiile de închidere a circulației și de instituire a restricțiilor de circulație în vederea executării de lucrări în zona drumului public și/sau pentru protejarea drumului;

- Ordinului ministrului transporturilor nr. 1294/2017 pentru aprobarea Normelor tehnice privind amplasarea lucrărilor edilitare, a stâlpilor pentru instalații și a pomilor în localitățile urbane și rurale;

- Ordinului ministrului transporturilor nr. 1835/2017 pentru aprobarea Normelor tehnice privind condițiile de proiectare și amplasare a construcțiilor, instalațiilor și a mijloacelor de publicitate în zona drumurilor, pe poduri, pasaje, viaducte, în tuneluri rutiere, precum și amenajarea căilor de acces la drumurile publice.

**CAPITOLUL II Definiții**

Art. 2. În sensul prezentului regulament termenii de mai jos vor avea următorul înțeles:

¬ *acord al administratorului drumului* - actul de autoritate al administratorului drumurilor comunale pe baza căruia este permisă, în principiu, accesul în zona drumului public. Acesta se emite atât pentru execuția lucrărilor de branșamente și racorduri executate pe domeniul public la infrastructura tehnico-edilitară existentă în zonă cat si pentru realizarea sau amplasarea în zona drumurilor publice de interes local a căilor de acces, a oricăror construcții sau activității comerciale, amenajări sau instalații și este utilizat de beneficiar pentru întocmirea documentației tehnice necesare obținerii autorizației de construire;

¬ *ampriza drumului* - suprafața de teren ocupată de elementele constructive ale drumului: parte carosabilă, trotuare, piste pentru bicicliști, acostamente, șanțuri, rigole, taluzuri, șanțuri de gardă, ziduri de sprijin și alte lucrări de artă;

¬ *beneficiar al zonei drumului* - este orice persoană fizică sau juridică care realizează sau amplasează în zona drumurilor publice de interes local, căi de acces, panouri publicitare, sau orice construcții sau activității comerciale, amenajări sau instalații în orice scop;

¬ drum de interes local - drum de utilitate publică destinat circulației rutiere și pietonale, în scopul satisfacerii cerințelor generale de transport, ale economiei si ale populației, aflat în administrarea Consiliului Local al comunei Albestii de Arges;

¬ *zona de siguranță* - suprafețele de teren situate de o parte și de cealaltă parte a amprizei drumului, destinate exclusiv semnalizării rutiere, plantației rutiere sau altor scopuri legate de întreținerea și exploatarea drumului, siguranței circulației ori protecției proprietăților situate în vecinătatea drumului. Din zonele de siguranță fac parte și suprafețele de teren destinate asigurării vizibilității în curbe și intersecții, precum și suprafețele ocupate de lucrări de consolidare a terenului drumului și altele asemenea

¬ *zonele de protecție* - suprafețele de teren situate de o parte și de cealaltă a zonei de siguranță necesare protecției și dezvoltării viitoare a drumului.

**CAPITOLUL III Condiții privind emiterea acordului administratorului drumului.**

Art. 3. (1) Beneficiarul lucrării sau obiectivelor realizate ori amplasate în zona drumului de interes local are obligația de a obține *Acordul administratorului drumului de la Consiliul Local al* comunei Albestii de Arges;

(2) Acordul administratorului drumului se emite de către Consiliul Local al comunei Albestii de Arges, conform modelului cadru prevăzut în **Anexa nr. 1 a prezentului Regulament**. În funcție de condițiile tehnice specifice, de la caz la caz, modelul cadru poate suferi modificări asupra conținutului acestuia, în raport de complexitatea obiectivelor ce vor fi amplasate în zona drumurilor.

Art. 4. (1) Etapele ce urmează a fi parcurse în scopul emiterii Acordului administratorului drumului sunt următoarele:

Solicitantul va depune o cerere – **Anexa nr.1 a prezentului Regulament**, însoțită de documentația necesară la registratura Primăriei comunei Albestii de Arges, în două exemplare, unul original și unul în copie;

Analizarea de către persoana responsabila cu urbanismul si amenajarea teritoriului din cadrul Aparatului de specialitate al primarului comunei Albestii de Arges;

Emiterea Acordului administratorului drumului în termen de 30 de zile de la depunerea documentației de către solicitant sau comunicarea Refuzului de emitere a Acordului administratorului drumului, după caz;

Acordul administratorului drumului /Refuzul de emitere a Acordului administratorului drumului va fi semnat de către Primarul localității, persoana responsabila cu urbanismul si amenajarea teritoriului – conform **Anexa nr. 2 a prezentului Regulament**;

Comunicarea Acordului administratorului drumului /Refuzului de emitere a acordului administratorului drumului, către solicitant se face de către persoana care l-a întocmit.

¬ La finalizarea lucrărilor, executantul va adresa o cerere – **Anexa nr. 3 a prezentului Regulament**, înregistrată la Primăria comunei Albestii de Arges, prin care solicită *Recepționarea lucrărilor de aducere la starea inițială a terenului afectat* – **Anexa nr. 4 a Regulamentului**;

(2) **Dosarul va conține următoarele piese scrise și desenate**:

¬ **Cerere tip** - conform modelului - cadru prevăzut **în Anexa nr. 1 a prezentului Regulament**;

- **Plan de încadrare în zona pe care să fie marcată zona afectată, la o scara convenabilă (1:2000 /1:5000);**

**Aviz tehnic de racordare la utilități de la societățile deținătoare de rețele** (electricitate, distribuţie, gaz, etc.) sau fișa de soluții;

**Memoriu de prezentare** a lucrării din care să rezulte: amplasamentul instalației în cadrul zonei drumului local, distanțe față de axul drumul public local; descrierea sumară a modului de amplasare a instalației (cu referiri la modul de execuție a șanțului în care va fi amplasată instalația, de amplasare a stâlpilor, de depozitare în timpul lucrărilor, a pământului rezultat din săpătură, a utilajelor a materialelor și a uneltelor, de execuție a subtraversării/traversării drumului local, asigurarea circulației pietonilor în timpul lucrărilor; descrierea suprafeței afectate de lucrări, a modului de refacere a zonei afectate; modul de semnalizare a lucrărilor; durata de execuție a lucrărilor;

**Profil transversal al branșamentului din care să rezulte adâncimea la care se va executa săpătura pentru realizarea rețelelor de utilități;**

**Plan de situație întocmit la o scară convenabilă, astfel încât să poată fi identificată corect suprafața domeniului public și privat afectată, astfel se va preciza lungimea și lățimea săpăturii pentru realizarea lucrărilor tehnico-edilitare, precum și suprafața adiacentă în vederea refacerii sistemului rutier**;

**Descrierea sumară a lucrărilor/activităților ce urmează a se desfășura, cu implicații asupra traficului rutier;**

¬ **Acordul Inspectoratului de Poliție Județean Arges - Serviciul Rutier**, în condițiile reglementate de art. 52 din O.G. nr. 43/1997 privind regimul drumurilor, republicată, cu modificările și completările ulterioare, acolo unde este cazul:

**Plan de sistematizare rutieră;**

**Copie xerox a actului de identitate** (în cazul persoanelor fizice) sau a certificatului de înregistrare fiscală (în cazul persoanelor juridice sau a persoanelor fizice autorizate);

**Copie xerox a chitanței**  prin care se atestă încasarea taxei conform cu HCL, copie a ordinului de plată;

**Contract de execuție** pentru refacere pe domeniul public încheiat cu o firmă atestată tehnic pentru lucrări de întreținere, reparații drumuri.

**Graficul de lucrări cu perioada de execuție.**

. ¬ Termenul de eliberare a Acordului administratorului drumului public local este de 30 zile.

Art. 5. (1) Beneficiarul lucrărilor și obiectivelor realizate în zona drumului de interes local are obligația de a obține Acordul administratorului drumului public.

(2) În funcție de condițiile tehnice specifice, modelul cadru poate suferi modificări asupra conținutului, de la caz la caz, în raport de complexitatea obiectivelor ce vor fi amplasate în zona drumurilor.

(3) Acordul administratorului drumului public se emite pentru o anumită funcție/destinație a obiectivului așa cum se prezintă în memoriul tehnic.

(4) Schimbarea funcției/destinației obiectivului se poate face doar cu acceptul administratorului drumului, pentru noua situație.

(5) Acordul administratorului drumului public este valabil până la efectuarea procesului verbal de recepție, cu respectarea prevederilor legale.

Art. 6. Etapele ce urmează a fi parcurse în scopul emiterii Acordul administratorului drumului public sunt următoarele in funcție de scopul acestuia:

În mod excepțional, administratorul drumului poate accepta amplasarea unor instalații în ampriză și zona de siguranță dacă nu există spațiu pentru amplasarea instalațiilor în afara amprizei și a zonei de siguranță a drumului, situație cauzată de limitele de proprietate sau de existența altor instalații, cu obligația proprietarului/administratorului instalației de a suporta cheltuielile de refacere a elementelor drumului, inclusiv orice degradare care va apărea ulterior în zona drumului, pe sectorul afectat de amplasarea instalațiilor.

Nu se eliberează Acordul administratorului drumului public local pentru executarea lucrărilor de branșamente / racorduri la rețele pentru construcții noi **neautorizate,** conform **Art. 26 alin.(1), lit. c)** din Legea 50/1991 actualizată cu modificările și completările ulterioare.

Executantul are obligația de a lua măsuri pentru securitatea pietonilor și autovehiculelor care circulă în zona lucrărilor, folosind indicatoarele de circulație și mijloacele de semnalizare legale adecvate pentru timp de zi și de noapte precum și panouri indicatoare dreptunghiulare cu denumirea firmei executante care să poată fi observate ușor din ambele sensuri de circulație.

Executantul este obligat să solicite asistență tehnică de la toți deținătorii rețelelor tehnico-edilitare din zona lucrărilor și pe tot parcursul acestora.

Pentru lucrări care necesită blocarea sau ștrangularea circulației pe strada unde se lucrează, se va obține avizul Poliției Rutiere.

La recepția lucrărilor participă obligatoriu un reprezentant al Primăriei comunei Albestii de Arges , un reprezentant al constructorului și un reprezentant al firmei care a executat refacerea (aducerea terenului la starea inițială).

Convocarea comisiei de recepție se face în scris la Primăria comunei Albestii de Arges, de către executantul sau beneficiarul lucrării, conform **Anexa nr.3 a prezentului Regulament**.

În cazul în care recepția la terminarea lucrărilor și recepția finală nu este admisă, din motive obiective, executantul de lucrare va fi informat în scris atât despre constatările făcute în teren cât și despre măsurile care se impun a se lua pentru readucerea la starea inițială a suprafețelor afectate, și pe care acesta are obligația de a le reface în termen de 5 zile de la data primirii înștiințării.

Toate intervențiile pe domeniul public sau privat al comunei Albestii de Arges ce se realizează în caz de avarie la rețelele edilitare se vor executa numai în baza Acordului Administratorului Drumului Public pentru intervenție (spargere) pe domeniul public sau privat al comunei Albestii de Arges la rețelele edilitare în caz de avarie, eliberat de Primăria Albestii de Arges.

Pentru **eliberarea avizului de intervenție** solicitantul va depune o documentație tehnică specifică pentru lucrarea respectivă și care trebuie să conțină următoarele:

**- Cerere - plan de situație pe suport cadastral (scara 1:500)** pe care este marcată adresa cu locația exactă a zonei unde se intervine ;

- **Contract de execuție** pentru refacere pe domeniul public încheiat cu o firmă atestată tehnic pentru lucrări de întreținere, reparații drumuri.

*Acordul de intervenție* pentru lucrări pe domeniul public și privat al comunei Albestii de Arges executate în caz de avarie la rețelele tehnico-edilitare se eliberează pentru o perioadă **de maximum 7 zile cu drept de prelungire motivat temeinic.**

Refacerea suprafețelor de teren asfaltate sau betonate precum și a trotuarelor asfaltate, betonate sau pavate afectate în urma intervențiilor pe caz de avarie se va realiza obligatoriu de către societăți atestate tehnic pentru lucrări de întreținere, reparații drumuri.

*În situația în care administratorul rețelei care s-a avariat nu are timpul necesar obținerii avizului de intervenție (pentru ca apoi să înceapă lucrarea), va proceda în felul următor*:

a) va transmite o notă telefonică la numărul de fax al Primăriei comunei Albestii de Arges, în care va prezenta necesitatea intervenției descriind tipul avariei și adresa exactă unde urmează a se interveni;

b) va depune documentația specifică în vederea obținerii avizului de intervenție astfel:

- în aceeași zi, dacă avaria s-a produs după orele de program ale zilei precedente sau în timpul programului din ziua respectivă;

- în ziua lucrătoare imediat următoare, dacă avaria s-a produs în zilele de sâmbătă, duminică, sau în alte zile de sărbători legale nelucrătoare;

- va proceda la începerea lucrărilor respectând condițiile impuse de prezenta hotărâre.

**CAPITOLUL IV Condiții privind Acordul Administratorului Drumului Public Local**

Amplasarea unor obiective în zona drumurilor publice de interes local se face cu respectarea următoarelor condiții:

7.1. Privitor la amplasarea în zona drumului public de interes local a unor canale, benzi transportoare, funiculare, conducte și alte asemenea:

Amplasarea în paralel cu drumul a unor canale închise sau deschise, conducte pentru lichide sau gaze și alte asemenea, se va face în afara zonei de siguranță a drumului. Canalele închise care colectează atât apele uzate cât și cele pluviale din ampriza, pot fi amplasate în limitele amprizei;

Acolo unde, din motive obiective, nu se poate respecta condiția de mai sus, beneficiarul va solicita punctual, pe baza memoriului justificativ, soluții stricte, în vederea realizării obiectivelor de investiții precizate mai sus;

Subtraversările drumurilor de către conducte se face, de regulă, prin forare orizontală, conductele fiind protejate prin tuburi, cu asigurarea debușeului eventualelor lichide pierdute în caz de avarie spre un cămin situat în afara zonei de siguranță, în partea din aval a tubului de protecție, respectiv o conductă de aerisire pentru gaze;

În cazuri excepționale, datorită prezenței a numeroase instalații subterane în zona traversării, există pericolul ca la execuția forării orizontale acestea să fie deteriorate, se poate admite subtraversarea prin șanț deschis sub supravegherea administratorului drumului. Execuția se poate face succesiv, pe câte o jumătate din lățimea părții carosabile;

Tuburile de protecție a conductelor care transportă lichide se instalează la o adâncime de minim 1,50 m, măsurată între nivelul drumului în ax și generatoarea superioară a tubului de protecție. Pentru celelalte situații, adâncimea poate fi redusă până la 1,20 m, sub cota drumului în ax, respectiv 0,50 m sub cota fundului șanțului;

Se recomandă evitarea supratraversării drumurilor cu canale, benzi transportoare și conducte;

7.2. Privitor la amplasarea în zona drumurilor de interes local a unor cabluri de energie electrică sau de telecomunicații:

Amplasarea în paralel cu drumul a unor cabluri și a stâlpilor de susținere se face în afara zonei de siguranță a drumului. În situații excepționale, dacă nu afectează stabilitatea structurii de rezistență a drumului, se poate admite instalarea în zona de siguranță;

Acolo unde din motive obiective nu se poate respecta condiția de la punctul 1, beneficiarul va solicita punctual, pe baza de memoriu justificativ, soluții stricte, în vederea realizării obiectivelor de investiții precizate mai sus;

Traversarea subterană sau aeriană a drumului de către cabluri electrice se face în punctul în care drumul este în aliniament, intersecția realizându-se sub un unghi cât mai apropiat de 90 de grade, dar nu mai mic de 60 de grade;

Subtraversările drumurilor de către cablurile electrice sau de telecomunicații se fac prin forare orizontală, cablurile fiind protejate prin tuburi de protecție între cămine de tragere situate în afara zonei de siguranță;

În cazuri excepționale, dacă, datorită prezenței a numeroase instalații subterane în zona subtraversării, există pericolul ca la execuția forării orizontale acestea să fie deteriorate, se poate admite subtraversarea prin șanț deschis;

Instalarea cablurilor pe suprastructurile podurilor, pasajelor sau ale viaductelor se face în canale tehnice special prevăzute la execuția acestor lucrări de artă;

În tuburile de proiecție și în canalele tehnice se vor asigura cabluri din oțel pentru facilitarea tragerii cablurilor electrice sau de telecomunicații, în caz de avarie sau în alte situații care impun înlocuirea acestora;

Instalarea stâlpilor de susținere a cablurilor instalate aerian se face la o distanță suficientă de drum, astfel încât, în situațiile lărgirii drumului cu câte o bandă pentru fiecare sens de circulație, stâlpii să rămână în afara zonei de siguranță, fără a fi necesară mutarea lor;

Traversările aeriene ale cablurilor trebuie să asigure o înălțime de liberă trecere de minim 6.0 m, deasupra punctului cel mai înalt al platformei drumului. In cazul cablurilor electrice, înălțimea se majorează cu spațiul împotriva electrocutării;

Pentru amplasarea în zona drumurilor de interes local a unor cabluri de telecomunicații se vor respecta condițiile impuse de legislația in vigoare.

La amplasarea oricăror instalații, amenajări, etc., se vor avea în vedere orice alte norme legale incidente în domeniu, în vigoare la data solicitării acordului de principiu, respectiv a autorizației de amplasare și/sau acces la drum.

**CAPITOLUL V Condiții privind Acordul Administratorului Drumului Public Local**

**Art.8**. Obligația și responsabilitatea privind construcția, întreținerea și repararea căilor de acces în/din drumurile locale, a parcărilor, a refugiilor și a platformelor carosabile revin beneficiarului înscris în acordul prealabil al administratorului drumului public local.

**Art.9.** Răspunderea civilă, penala și administrativă față de terți, rezultată ca urmare a intervențiilor pe domeniul public, revine în totalitate titularului de rețele sau executantului de refacere a infrastructurii în funcție de faza de execuție a intervenției raportată la momentul producerii evenimentului.

**Art.10**. Administratorul drumului, stabilește prin hotărâre a Consiliul Local Albestii de Arges taxa pentru emiterea Acordului administratorului drumului public local, precum și excepțiile de la plata acestora.

**Art.11**. Obiectivele considerate ca fiind de *„utilizare și acces”* în zona drumurilor publice locale, care prin beneficiarii acestora au obligația obținerii *Acordului administratorului drumului public local* cât și tarifele prevăzute potrivit hotărârilor adoptate de Consiliul Local Albestii de Arges sunt:

**11.1.** Cabluri electrice telefonice, TV (traversare aeriana, subtraversări):

11.1.1. Cablu subteran în lungul drumului public local (în ampriza, în afara părții carosabile, sub partea carosabilă, în zona de siguranță);

11.1.2. Stâlpi și cablu aerian în lungul drumului public local (în ampriză, în afara părții carosabile, în zona de siguranță);

11.1.3. Cablu (pe poduri, în canale tehnice, ancorat de pod sau în altă soluție decât canal tehnic);

**11.2.** Conducte de apă - canalizare, de aburi și alte produse neinflamabile (traversare aeriană, subtraversare):

11.2.1. Conductă subterană în lungul drumului public local (în ampriză, în afara părții carosabile, sub partea carosabilă, în zona de siguranță);

11.2.2. Conductă aeriană în lungul drumului public local (în ampriză, în zona de siguranță);

11.2.3. Conductă (pe poduri, în canale tehnice, ancorat de pod sau în altă soluție decât canal tehnic);

**11.3.** Conducte de gaze, conducte de țiței, conducte de alte produse inflamabile (traversare aeriană, subtraversare):

11.3.1. Conductă subterană în lungul drumului public local (în ampriză, în afara părții carosabile, sub partea carosabilă, în zona de siguranță);

11.3.2. Conductă aeriană în lungul drumului public local (în ampriză, în zona de siguranță);

11.3.3. Conducta (pe poduri, în canale tehnice, ancorat de pod sau în altă soluție decât canal tehnic). Excepții de la aplicarea tarifelor pentru ocuparea zonei drumurilor:

Se exceptează de la aplicarea taxei pentru obținerea *Acordului administratorului drumului public*, institutiile publice, unitățile bugetare de asistență socială și de educație (spitale, creșe, grădinițe, școli, aziluri de bătrâni).

**Art. 12.** (1) Pentru instalarea de cabluri, dispozitive sau alte instalații asemănătoare pe stâlpii din zona drumului public local, având alte destinații decât distribuirea de energie electrică, este obligatorie obținerea de la administratorul drumului a acordului.

(2) Pentru obținerea acordului, beneficiarul trebuie să prezinte, în cuprinsul documentației tehnice aferente și acordul proprietarului stâlpului.

(3) Responsabilitatea privind respectarea obligațiilor precizate la alin. 1 și alin. 2 revine beneficiarului și proprietarului stâlpului.

**Art. 13**. (1) Plata contravalorii lucrărilor pentru proiectarea, devierea, mutarea sau dezafectarea instalațiilor, utilităților, rețelelor electrice și/sau amenajărilor hidrotehnice, petroliere sau de îmbunătățiri funciare, aflate în zonele afectate de trasee de drumuri publice locale, se va realiza la valoarea de inventar reactualizată a bunurilor respective.

(2) Orice alte sume care depășesc contravaloarea lucrărilor, stabilite conform prevederilor de la **alin. 1**, conținute în devizele de lucrări întocmite, vor fi suportate de către deținătorii respectivelor instalații, utilități, rețele sau amenajări, după caz.

(3) Pentru realizarea prevederilor de la **alin. 1**, deținătorii au obligația efectuării lucrărilor într-un termen stabilit de administratorul drumului, dar care nu poate fi mai mic de 30 de zile.

(4) În cazul nerespectării termenului de 30 de zile, administratorul drumului public local poate realiza lucrările necesare pe cheltuiala sa, urmând să facă demersuri pentru recuperarea cheltuielilor în conformitate cu reglementările în vigoare.

(5) Administratorul drumului public local este obligat să notifice deținătorii de construcții, panouri publicitare, căi de acces, utilități sau instalații autorizate în zona drumului cu privire la lucrările ce se vor executa la drum, precum și termenul în care aceștia sunt obligați să le desființeze, să le mute sau să le modifice, după cum urmează: ⎝ cu cel puțin 1 luna înainte de începerea lucrărilor la drum, în cazul construcțiilor cu caracter definitiv; ⎝ cu cel puțin 10 zile înainte de începerea lucrărilor la drum, în cazul construcțiilor cu caracter provizoriu.

**Art. 14**. Obligația și responsabilitatea privind solicitarea aprobării în prealabil al administratorului drumului public, precum și responsabilitatea respectării acestuia revin beneficiarului lucrărilor sau obiectivelor realizate în zona drumului public.

**Art. 15**. Beneficiarii zonei drumului prin amplasamente sau căi de acces de orice fel, realizate înaintea intrării în vigoare a legislației specifice, fără acordul prealabil al administratorului drumului public, sunt obligați să efectueze demersurile în vederea obținerii acestora, în conformitate cu notificarea administratorului drumului public.

**Art. 16**. Aprobarea se emite în baza prevederilor Legii 50/1991 cu modificările si completările ulterioare, actualizata.

**Art. 17**. În lipsa acordului administratorului drumului public local, beneficiarul nu are dreptul să realizeze lucrări. În caz contrar, administratorul drumului notifică beneficiarul lucrării/obiectivului să desființeze sau intrarea în legalitate pe cheltuiala sa lucrările în termen de 5 zile de la data primirii notificării și să restabilească continuitatea elementelor geometrice în zona drumului deschis circulației publice.

**Art. 18**. În cazul nerespectării termenului prevăzut la **art. 15**, administratorul drumului poate desființa lucrările sau poate închide căile de acces pe cheltuiala sa, urmând să facă demersuri pentru recuperarea cheltuielilor în conformitate cu reglementările în vigoare.

**Art.19**. (1) La terminarea lucrărilor de branșamente la rețele edilitare existente, beneficiarul Acordului administratorului drumului public local, are obligația să anunțe finalizarea acestora si sa solicite încheierea Procesului Verbal de Recepție la terminarea lucrărilor in termenul prevăzut in Acord.

(2) În cazul în care se constată că beneficiarul / executantul nu demarează procedura de încheiere a procesului verbal de recepție la terminarea lucrărilor în termenul prevăzut în acordul de spargere/săpătură pentru lucrări subterane pe domeniul public și privat al comunei Albestii de Arges executate la rețelele edilitare, se consideră că lucrarea este neterminată, constituie abatere și vinovatul poate fi somat, avertizat, și sancționat, conform legislației în vigoare și a prezentei hotărâri. In această situație proprietarul (autoritatea locală) va atenționa încă odată executantul să finalizeze lucrările și să depună documentația în vederea recepției lucrărilor în termen de 5 zile de la data primirii somației, iar dacă acesta nu se conformează poate fi sancționat. Dacă și după primirea sancțiunii executantul nu va reface lucrările, Primăria comunei Albestii de Arges va demara procedura de refacere a lucrărilor nefinalizare din fondul de garanție rămas la dispoziție pentru lucrarea în cauză.

**Art. 20**. Nerespectarea prevederilor prezentului regulament atrage răspunderea contravențională și se sancționează cu amenda de la 5000-20.000 lei, conform art. 26 alin. lit. e) din Legea nr.50 / 1991, actualizata, intrucat, acordul administratorului drumului, inlocuieste autorizatia de construire .

**CAPITOLUL VI – Dispoziții finale**

**Art. 21.** Prezentul Regulament poate fi completat și modificat prin hotărâre a Consiliului Local Albestii de Arges.

**Art. 22**. În perioada 15 noiembrie – 15 martie, prin noul Regulament se vor putea executa branșamente și racorduri pe domeniul public atunci când condițiile meteo o vor permite, în conformitate cu NE 025- 2003 Normativ privind intervenții de urgență la îmbrăcămințile bituminoase pe timp friguros.

**Art.23.** Prezentul Regulament va intra în vigoare la data aprobării lui.

**Art. 24.** Prezentul Regulament se completează de drept cu dispozițiile legislației în vigoare.

Referent superior,

Nastase Ion